projecte-aina/catalan_government_crawling huggingface dataset:
Podeu accedir a la contractació pública per part d'administracions i organismes oficials de tot el món a través de les licitacions internacionals.
Per a poder licitar amb possibilitats d'èxit, heu de dissenyar una estratègia individualitzada d'accés al mercat de la contractació pública internacional amb l'assessorament d'un expert.
El primer pas per posicionar-vos en el mercat de la contractació pública internacional és estar al dia de les novetats.
Per aquest motiu, al web d'ACCIÓ trobareu articles d'interès en premsa especialitzada i les darreres novetats de les publicacions més rellevants en aquest àmbit.
Por poder tenir èxit en el mercat de la contractació pública internacional heu de conèixer els processos habituals que utilitzen els organismes compradors i, per tant, els potencials clients.
En la decisió d'adjudicació d'una licitació hi intervenen diversos agents.
Un dels fets més importants és que tots tinguin una bona impressió de l'empresa candidata.
En aquest sentit, cal treballar en diversos fronts per assolir l'èxit.
ACCIÓ ofereix a les empreses catalanes el suport de la seva xarxa de 40 oficines d'arreu del món.
Les empreses tenen a la seva disposició diversos serveis d'informació gratuïts i cercadors d'oportunitats de negocis internacionals.
A través d'aquests serveis, podeu conèixer:
El Banc de coneixement empresarial posa a la vostra disposició un cercador on podreu trovar oportunitats de negoci per tipus, àmbit i font.
A més, us ofereix un llistat actualitzat amb les oportunitats de negoci més recents.
L'Institut per al Comerç Exterior (ICEX) ofereix un servei d'informació que us permetrà conèixer les oportunitats de negoci internacionals a la vostra disposició.
El servei és gratuït i hi podeu accedir mitjançant subscripció.
Vols conèixer les oportunitats de negoci que més s'ajusten a la mida de la teva empresa, al teu sector i a la teva experiència exportadora?
Descobreix-ho amb el recomanador d'oportunitats de negoci
Les empreses disposen d'un ajut per potenciar la seva agrupació i la cooperació per a la internacionalització dels seus productes o serveis, amb l'execució d'actuacions de llarga durada en determinats mercats amb un mateix objectiu i sota l'empara d'una entitat promotora.
Poden accedir al Programa d'internacionalització agrupada les empreses amb ànim de lucre i domicili social a Catalunya amb una facturació superior als 100.000 euros l'any anterior a la sol·licitud o un volum d'exportació superior als 60.000 euros.
Les empreses poden ser industrials o de serveis, sempre que els serveis es desenvolupin a l'exterior i estiguin dirigits a persones no residents a Espanya.
El grup ha de comptar amb un mínim de 3 empreses, que hauran de romandre al programa un mínim de 12 mesos.
Als efectes d'aquest programa, es considera grup de cooperació empresarial a la unió de diferents empreses independents, signatàries d'un acord de cooperació com per assolir millors resultats que els que obtindrien les empreses participants actuant individualment, i garantir els objectius d'operativitat, rendibilitat, durabilitat i traçabilitat necessaris.
Una empresa podrà rebre ajut com a màxim per a 2 grups dins d'aquesta convocatòria.
Les actuacions d'internacionalització agrupada estan adreçades a:
Els projectes hauran de comptar, necessàriament, amb les dues figures següents:
L'import de l'ajut no podrà superar el 60% de la despesa subvencionable acceptada.
S'accepten com a despeses subvencionable següents els conceptes:
Activitats i instal·lacions que es consideren establiments comercials.
Es consideren establiments comercials els locals, les construccions, les instal·lacions o els espais coberts o sense cobrir en què es desenvolupen activitats comercials, tant si aquestes es produeixen de manera continuada, periòdica o ocasional i independentment que es realitzin amb intervenció de personal o amb mitjans automàtics.
Queden exclosos d'aquesta consideració els espais situats a la via pública on es facin mercats de venda no sedentària, periòdics o ocasionals, degudament autoritzats per l'ajuntament corresponent.
Espai físic, local o botiga en què es transmeten béns i serveis amb l'objectiu d'obtenir-ne beneficis.
És un conjunt d'establiments situats en un o en diversos edificis d'un mateix espai comercial, en el qual es duen a terme diferents activitats comercials.
Tipus d'establiments col·lectius:
Petits establiments comercials (PEC)
Establiments, individuals o col·lectius: < 800 m2.
Mitjans establiments comercials (MEC)
Establiments, individuals o col·lectius: > 800 < 1.300 m2.
Establiments, individuals o col·lectius: > 1.300 < 2.500 m2.
Establiments individuals o col·lectius: > 2.500 m2.
Per tal d'establir la superfície de venda dels establiments comercials s'han de considerar els espais dels establiments en què s'exposen les mercaderies, inclosos els espais interns pels quals pot transitar el públic, els espais en què s'efectua el cobrament dels articles i/o servei i la superfície destinada a prestar serveis complementaris relacionats amb els productes adquirits i a què pot accedir el públic.
També s'ha de considerar superfície de venda la que ocupen les caixes, la superfície destinada a prestar serveis relatius a informació, al pagament, així com els espais dedicats a l'atenció al públic i a serveis de reparació o manipulació, en general, dels productes adquirits.
Establiments comercials que presenten una sèrie de particularitats, entre d'altres, en l'exercici de l'activitat, per la clientela a què es dirigeixen, per la freqüència de compra dels seus productes, per la vinculació de l'activitat en l'entorn on es duu a terme, per la necessitat de més superfície pel que fa als articles exposats i el seu volum.
Els establiments comercials singulars, també es classifiquen en petits establiments comercials, mitjans establiments comercials, grans establiments comercials i grans establiments comercials territorials.
El dia 12 de febrer de 2019 es publicarà una nova versió dels formularis de Presentació de la declaració responsable per a instal·lacions de baixa tensió i el de Presentació de la declaració responsable per a instal·lacions tèrmiques en edificis.
La principal novetat d'aquests nous formularis és que s'elimina la signatura, ja sigui en electrònic o en manuscrit, de la Sol·licitud de la presentació de la declaració responsable (NO la del formulari de la Declaració responsable que continuarà requerint la signatura del titular de la instal·lació o del seu representant).
En el moment d'enviar a tramitar els formularis caldrà identificar amb un certificat de persona física o de persona jurídica o amb el sistema idCATMòbil.
Aquesta identificació genera a la seva vegada una signatura electrònica totalment vàlida, però que no es veu incrustada en el formulari.
L'idcatMÒBIL és una forma d'identificació d'usuaris alternatiu als certificats digitals.
És un sistema àgil que permet obtenir al telèfon mòbil una contrasenya que permetrà autenticar-se i enviar els formularis a tramitar, un cop donats d'alta a la Seu electrònica (de forma telemàtica o presencialment en una oficina OGE).
El DNI associat al idcatMÒBIL haurà de ser el DNI del titular en cas de que sigui persona física, o el DNI de la persona representant que s'hagi informat al formulari, en cas de persona jurídica.
Si existeix intermediari, aquest DNI correspondrà a les dades de l'intermediari.
Amb aquest nou sistema ja no caldrà presentar "l'acusament de rebuda" signat manuscritament, la qual cosa agilitzarà i reduirà el temps de tramitació i estalviarà desplaçaments a les oficines OGE.
Els dies 4 i 5 d'abril s'ha celebrat a Barcelona la darrera reunió que celebren periòdicament els socis del projecte Interreg Europa PURE COSMOS.
Aquest programa ajuda les administracions públiques locals i regionals de tot Europa a desenvolupar i oferir millors polítiques d'inversió.
En aquesta ocasió hi han participat representants d'associacions municipals i empresarials.
La sessió ha comptat amb la presència del Ajuntament de Gènova (IT), Govern del Comtat de Hajdú-Bihar (HU), Banc de Desenvolupament de Saxònia-Anhalt (DE) i el Centre de Desenvolupament de l'Associació d'Empreses Locals de Birmingham (UK).
A més, hi han participat representants del Consorci AOC, CECOT, PIMEC, Foment del Treball, el Consell de Cambres de Comerç, Diputació de Barcelona, Diputació de Tarragona, Associació de Municipis de Catalunya, Associació Catalana de Municipis i dels ajuntaments de Castellbisbal i Terrassa.
La trobada, que ha estat organitzada per l'Oficina de Gestió Empresarial, ha tingut format de taller de treball, en el transcurs del qual s'ha fet una posada en comú i s'ha informat els experts estrangers sobre el projecte de millora de la Finestreta Única Empresarial (FUE).
De la trobada se'n desprendran diversos documents d'anàlisi i propostes.
Podeu consultar tota la informació sobre el programa Interreg Europa PURE COSMOS, els seus objectius i actuacions, així com la llista completa dels socis que hi prenen part en l' apartat Interreg Europa PURE COSMOS de Canal Empresa.
La seu de Barcelona de l'Escola d'Administració Pública de Catalunya (EAPC) acull el 25 d'abril una jornada sobre la Finestreta única empresarial, organitzada per l'Oficina de Gestió Empresarial del Departament d'Empresa i Coneixement i adreçada al personal administratiu i de les oficines d'atenció ciutadana i les oficines d'atenció a l'empresa, així com al personal de l'administració que treballa en l'àmbit de la legalització de les activitats econòmiques.
L'objectiu de la jornada és traslladar als assistents tota la informació i aspectes rellevants relacionats amb la tramitació electrònica vinculats als serveis de la Finestreta Única Empresarial (FUE).
La FUE és un nou marc de relació amb les empreses que es basa en la confiança entre l'administració i el teixit empresarial, la reducció de les càrregues administratives, l'increment de la transparència, la simplificació dels procediments i l'eliminació del temps d'espera necessari per iniciar una activitat.
L'organització de la jornada respon a la necessitat d'informar el gran nombre d'administracions públiques de Catalunya que s'han adherit al model de la Finestreta única empresarial (FUE) i han esdevingut FUE des de l'entrada en vigor de la llei 16/2015, de simplificació administrativa.
En aquest sentit, els ponents presentaran el model implantat a Catalunya, informaran sobre els recursos i eines al servei de les administracions locals per a implementar el model, dels nous règims d'intervenció mínima i de totes les novetats i solucions que els ens locals tenen a la seva disposició per poder complir les seves obligacions.
La cloenda de la jornada comptarà amb la presència de l'Hble.
Jordi Baiget i Cantons, conseller del Departament d'Empresa i Coneixement.
Al final de la jornada es farà un acte de lliuramen de distintius FUE als 19 ajuntaments de Catalunya que van ser pioners en la implantació de la Finestreta Única Empresarial (FUE) en reconeixement a la seva tasca i compromís per la implantació d'un nou model de relació entre l'Administració i els empresaris basat en la integració de serveis.
Ara obrir és més fàcil, ho sabies?
Lloc: Seu a Barcelona de l'Escola d'Administració Pública de Catalunya (EAPC).
Com arribar-hi i transport (Metro: línies L1/L4-Urquinaona; Rodalies: Arc de Triomf)
08.45 – 09.15 h Registre i inscripcions
Cristina Pruñonosa, gerent de l'Oficina de Gestió Empresarial del Departament d'Empresa i Coneixement de la Generalitat de Catalunya.
Natàlia Cantero, responsable FUE al món local de l'Oficina de Gestió Empresarial del Departament d'Empresa i Coneixement de la Generalitat de Catalunya.
13.00 – 14.00 h Acte de cloenda institucional i r econeixement als 19 ajuntaments pioners en la implantació de la FUE
Jordi Baiget i Cantons, conseller del Departament d'Empresa i Coneixement
Agustí Colomines i Companys, director de l'Escola d'Administració Pública de Catalunya
Les empreses tenen diverses responsabilitat i obligacions en l'àmbit dels accidents i les malalties professionals.
A més d'aplicar mesures de prevenció de riscos laborals, cal que s'informin sobre els accidents i les malalties professional reconegudes per la llei i que coneguin els mecanismes de la seva comunicació a l'Administració.
D'altra banda, us oferim dues aplicacions informàtiques anònimes i gratuïtes que us ajudaran a calcular l'índex de sinistralitat de la vostra empresa i els costos que té per la vostra organització cada accident de treball.
Informeu-vos de quines lesions patides pels treballadors tenen consideració d'accident de treball i quines no, de les excepcions recollides per la llei, i de tota la normativa relacionada.
Les empreses i les mútues estan obligades a comunicar a l'autoritat laboral els accidents de treball amb baixa i sense baixa mèdica, així com la relació d'altes i les defuncions.
Ho poden fer a través de la innovadora aplicació en línia CoNTA.
Informació sobre les malalties professionals, la seva definició i l'obligació de les empreses de comunicar-les a l'Administració.
També us oferim el quadre de les malalties professional reconegudes per la llei.
Conegueu l'índex de sinistralitat de la vostra empresa i compareu-lo amb el de les companyies del vostre sector amb una aplicació informàtica en línia gratuïta i totalment anònima.
Us oferim un test d'autoavaluació del cost d'un accident de treball perquè conegueu els costos dels accidents en la vostra organització i prengueu consciència que la sinistralitat laboral té un cost econòmic molt elevat.
La indústria farmacèutica té una llarga tradició a Catalunya, amb un pes rellevant en quant a valor afegit, ocupació i volum d'operacions comercials a l'exterior.
També és un sector molt regulat i vital per la nostra economia, perquè és un àmbit generador de riquesa, salut, qualitat de vida i benestar social.
Informació sobre els productes farmacèutics i les alertes i campanyes de medicaments.
Aquí hi trobareu els tràmits relatius a la fabricació i distribució de medicaments i productes sanitaris.
També us oferim dades i documents sobre la publicitat i la seguretat en l'ús de productes sanitaris i les línies directrius de bones pràctiques de producció de cosmètics.
L'impost sobre societats és un tribut que grava anualment la renda neta de les societats i la resta d'entitats jurídiques.
Aquest impost s'exigeix a partir del resultat comptable i genera per al contribuent (subjecte passiu) i per a l'Administració recaptadora (subjecte actiu) un conjunt d'obligacions i drets, materials i formals, així com sancions tributàries en cas d'incompliment.
L'IS afecta només les societats, no l'empresari individual.
L'Impost sobre societats és un impost:
El període impositiu és anual, coincidint amb l'exercici econòmic de cada societat.
Si la societat no fixa un període diferent, per defecte, l'any fiscal va de l'1 de gener al 31 de desembre del mateix any.
L'impost sobre societats es merita l'últim dia del període impositiu.
L'esquema de liquidació de l'impost parteix del resultat comptable de la societat, sobre el qual es calcula la base imposable a la que s'aplica el gravamen corresponent.
A patir d'aquí, s'hi apliquen les deduccions a les que tingui dret, obtenint la quota diferencial.
La subjecció a l'impost està determinada pel fet que la societat s'hagi constituït conforme la legislació espanyola, i que el domicili social i la seu de la direcció efectiva siguin a Espanya.
Pel que fa a les entitats no residents en aquest territori, tot i que que n'obtinguin rendes, no estaran subjectes a l'impost sobre societats.
Aquestes empreses només han de tributat per les rendes que n'obtenen o que hi produeixen.
Concretament, estan subjectes a l'impost de societats:
Les entitats que tenen personalitat jurídica pròpia, excepte les societats civils, com per exemple:
Entitats sense personalitat jurídica:
El tipus de gravamen general és del 30%.
Per a les entitats de dimensió reduïda (amb una xifra de negoci inferior als 10M€) que compleixen unes condicions determinades, el tipus de gravamen és del 25% per la part de la base imposable entre 0 i 300.000€ i del 30% per l'excés.
Pel que fa a les entitats amb una xifra de negoci inferior als 5M€ i una plantilla de menys de 25 treballadors que tributen al tipus general amb condicions, el tipus de gravamen és del 20% si base imposable és inferior a 300.000€ i del 25% per la resta.
L'impost sobre societatas recull les següents deduccions i bonificacions:
Les deduccions per doble imposició es produeixen quan la societat ja ha tributat per aquestes rendes a l'estranger o, en el cas de dividends, quan la filial ha tributat a l'estranger pel dividend que reparteix al seu soci.
La doble imposició pot ser per:
L'import de la bonificació s'obté aplicant el coeficient que procedeix a la part de la quota íntegra que correspon a les rendes que estan bonificades (quota bonificable).
Les empreses han de retre comptes de la seva activitat econòmica a través dels imports dels diversos impostos que han de satisfer.
Algunes càrregues van a càrrec de l'empresa, com l'IAE, mentre que d'altres es carreguen sobre els consumidors finals, en el cas de l'IVA, en què els empresaris es relacionen directament amb Hisenda per a pagar unes quotes que no afecten el seu patrimoni.
En aquest apartat us oferim una guia dels principals impostos que afecten i han de conèixer els empresaris, a més d'informació sobre l'IRPF i l'impost sobre la renda de les persones que, tot i tenir ingressos provinents del nostre país, no hi resideixen.
Conegueu els detalls d'aquest impost, que han de pagar anualment totes els entitats jurídiques que obtinguin un superàvit en les seves activitats.
Aquest impost afecta les societats, però no els empresaris individuals.
Informació sobre l'impost indirecte més important.
L'IVA recau sobre les vendes i grava el valor afegit per cada empresa i professional en el procés de producció i venda d'un producte o servei i també les importacions dins i fora de la Unió Europea.
L'IAE és l'impost de titularitat municipal que han de pagar les persones físiques i jurídiques que exerceixen una activitat empresarials, professional o artística.
Es tracta d'un import constant, que no depèn del balanç econòmic de l'empresa.
Impost progressiu que han de pagar els empresaris individuals i les societats civils privades, i que contempla totes les rendes que s'han obtingut al llarg del període impositiu: les derivades de l'activitat empresarial i les obtingudes com a persona física.
Impost sobre les activitats empresarials exercides per estrangers que no siguin residents al país i per les empreses estrangeres que hi volen obrir una sucursal.
Explicació detallada sobre la tributació de la forma jurídica d'empresari individual o societat civil privada i sobre les obligacions i els pagaments de l'IRPF.
El Clúster de l'Energia Eficient de Catalunya (CEEC) està format per empreses i entitats associades procedents dels àmbits tecnològic, de recerca, institucional, regulador, industrial, informatiu i de negoci.
De fet, un Clúster és un grup d'empreses en un territori que competeixen en un mateix negoci i que comparteixen característiques comunes.
La voluntat dels integrants del CEEC és accedir a uns objectius comuns que incrementin el valor del producte o servei gràcies a l'augment de l'energia eficient i l'aprofitament de les noves oportunitats de negoci generades a partir d'aquesta aposta.
La seva finalitat és oferir solucions al mercat integrades i innovadores en energia eficient, unint els productes i serveis de la cadena de valor i aportant solucions en paquets que engloben productes, instal·lacions, manteniment i gestió.
Clúster de l'Energia Eficient de Catalunya (CEEC)
La indústria és responsable d'una part molt important del consum total d'energia.
En aquest sentit, les polítiques d'eficiència i d'estalvi energètic tenen un paper clau en la competitivitat de l'economia.
Concretament, els projectes d'estalvi impulsats per l'Administració tenen per objectiu la millora de l'eficiència en els processos de producció per augmentar de la competitivitat de les empreses, alhora que es redueixen les emissions contaminants.
Si voleu desenvolupar un pla d'eficiència energètica o fer ús de les energies renovables en la vostra empresa, podeu acollir-vos al programa d'assessorament tècnic i financer I+GEC.
Aquest programa està adreçat a les empreses industrials grans consumidores d'energia i les principals flotes de transport.
Les empreses que generen negoci a base de generar estalvi energètic als seus clients disposen d'un programa de proves pilot promogut per l'Administració i poden consultar tota la normativa i informació relacionada amb el seu àmbit al web de l'Institut Català d'Energia.
Les PIME poden reduir costos energètics i millorar la seva competitivitat a través de la participació en el programa del gestor energètic compartit.
Aquest projecte està dirigit a enginyeries, consultories i associacions empresarials interessades a implementar el model o a oferir-lo als seus associats.
La reducció del consum energètic us pot ajudar a millorar la competitivitat de la vostra empresa.
Amb l'objectiu de facilitar aquest procés, l'Institut Català d'Energia (ICAEN) us ofereix un servei d'acompanyament a la gestió energètica que us ajudarà a avaluar les polítiques de reducció de costos energètics, la millora de la gestió i la implantació d'equips més eficients en el vostre procés productiu.
El servei d'assessorament es presta a través de reunions presencials amb tècnics experts en estalvi i eficiència energètica.
Les reunions se celebren a les dependències de l'ICAEN o bé a la seu de la vostra empresa, en funció de les necessitats.
El projecte del gestor compartit planteja una col·laboració entre diverses empreses per compartir un mateix gestor.
Els beneficis d'aquest projecte són diversos:
El programa d'assessorament energètic té vinculats altres serveis, com el servei del Programa Cruïlla, que promou el contacte entre empreses que hagin portat a terme actuacions similars en matèria d'estalvi i eficiència energètica.
Aquest servei destaca pel seu valor afegit en l'avaluació de les diverses poltíques de reducció de costos energètics associades a l'àmbit dels edificis, el tranport i la indústria manufacturera.
El servei d'assessorament es presta a través de reunions presencials amb els tècnics experts en la matèria, a les dependències de l'ICAEN o bé a la seu de la vostra empresa, en funció de les necessitats.
Si com a empresa, PIME o gran consumidora, voleu rebre assessorament i suport sobre el sistema de contractació d'energia elèctrica i la nova factura elèctrica, els drets dels consumidors o la contractació de gas us podeu dirigir a la bústia de contacte de l'ICAEN.
Ompliu el formulari corresponent i indiqueu el motiu de la vostra consulta.
Els serveis d'assessorament personalitzat es complementen amb l'aplicació del Mapa de mesures per a l'estalvi i l'eficiència energètica, una eina informàtica dissenyada per identificar el conjunt de mesures d'estalvi i eficiència energètica que poden implementar les empreses.
El Mapa consta d'un cercador que us oferirà les solucions més adequades i classificades per tipus d'actuació, tipus de tecnologia i paraules clau.
L'eina també disposa de diverses infografies interactives que mostren les mesures específiques més rellevants en diferents tipus d'instal·lacions.
Els serveis d'assessorament personalitzat es complementen amb l'aplicació gratuïta del Mapa de mesures per a l'estalvi i l'eficiència energètica, una eina informàtica dissenyada per identificar el conjunt de mesures d'estalvi i eficiència energètica que poden implementar les empreses.
El Mapa ha estat creat per l'Institut Català d'Energia i està dirigit a tota mena d'empreses que s'inicien en projectes d'estalvi energètic, i també a les que ja han pres algunes mesures i volen ampliar la seva eficiència amb noves idees.
Pel que fa al seu contingut, l'eina consta d'un cercador que us oferirà les solucions més adequades i classificades per tipus d'actuació, tipus de tecnologia i paraules clau.
També disposa de diverses infografies interactives que mostren les mesures específiques més rellevants en diferents tipus d'instal·lacions.